Uznesenie Krajského súdu Trenčín sp. zn. 2Tos/112/2011 z 16. 5. 2012
Uznesenie Krajského súdu Trenčín z 16. mája 2012, sp. zn. 2Tos/112/2011, ECLI:SK:KSTN:2012:3211010069.2

Oblasť práva: Trestné právo
Text rozhodnutia
Súd: Krajský súd Trenčín Spisová značka: 2Tos/112/2011 Identifikačné číslo súdneho spisu: 3211010069 Dátum vydania rozhodnutia: 17. 05. 2012 Meno a priezvisko sudcu, VSÚ: JUDr. Jozef Meszáros ECLI: ECLI:SK:KSTN:2012:3211010069.2 Uznesenie Krajský súd v Trenčíne v senáte zloženom z predsedu senátu JUDr. Jozefa Mészárosa a sudcov JUDr. Dušana Eckera a JUDr. Petra Tótha, v trestnej veci obžalovaného Mgr. A. K., nar. XX.XX.XXXX, na neverejnom zasadnutí konanom dňa 17. mája 2012, o sťažnosti obžalovaného proti uzneseniu Okresného súdu Bánovce nad Bebravou zo dňa 19.10.2011, sp. zn. 2T/7/2011, takto r o z h o d o l : Podľa § 193 ods. 1 písm. b) Tr. por. sa sťažnosť obžalovaného Mgr. A. K. z a m i e t a, ako podaná oneskorene. o d ô v o d n e n i e : Okresný súd Bánovce nad Bebravou uznesením zo dňa 19.10.2011, sp.zn. 2T/7/2011 podľa § 70 ods.1 Tr.por. uložil obžalovanému Mgr. A. K. poriadkovú pokutu vo výške 100,- €. Proti uzneseniu okresného súdu, ktoré podľa doručenky prevzal obžalovaný Mgr. A. K. dňa 11.11.2011, podal písomne sťažnosť dňa 16.11.2011. Podľa § 193 ods.1 písm.b/ Tr.por. nadriadený orgán zamietne sťažnosť, ak bola podaná oneskorene, neoprávnenou osobou, osobou, ktorá sa jej výslovne vzdala, alebo, ktorá podala sťažnosť, ktorú už predtým výslovne vzala späť. Podľa § 187 ods.1 Tr. por. sa sťažnosť podáva u orgánu, proti ktorému uznesenie smeruje, a to do troch dní od oznámenia uznesenia, s výnimkou sťažnosti proti uzneseniam podľa § 83 ods.2; ak sa koná podľa § 204 ods.1, sťažnosť sa podáva do skončenia skráteného vyšetrovania. Ak sa uznesenie oznamuje tak obvinenému, ako aj jeho zákonnému zástupcovi alebo obhajcovi, plynie lehota od toho oznámenia, ktoré bolo vykonané najneskoršie. Podľa § 179 ods.1 Tr.por. oznámenie sa robí buď vyhlásením uznesenia v prítomnosti toho, komu treba uznesenie oznámiť, alebo doručením rovnopisu uznesenia. Krajský súd v Trenčíne ako nadriadený súd Okresnému súdu Bánovce nad Bebravou pri rozhodovaní o sťažnosti musel konštatovať, že obžalovaný Mgr. A. K. podal sťažnosť proti napadnutému uzneseniu okresného súdu oneskorene s poukazom na tú skutočnosť, že obžalovaný Mgr. A. K. nebol prítomný pri vyhlásení napadnutého uznesenia dňa 19.10.2011 a písomné vyhotovenie napadnutého uznesenia podľa pečiatky Pošty X. prevzal dňa 11.11.2011, lehota na podanie sťažnosti mu začala plynúť dňom 12.11.2011 a uplynula dňa 14.11.2011. Pokiaľ obžalovaný podal sťažnosť dňa 16.11.2011, táto bola podaná po zákonom stanovenej lehote. Z uvedeného dôvodu potom krajský súd podľa § 193 ods.1 písm.b/ Tr.por. sťažnosť obžalovaného Mgr. A. K. zamietol ako podanú oneskorene. Poučenie: Proti tomuto uzneseniu sťažnosť nie je prípustná.

Zdroj: KAUZIS.SK – https://www.kauzis.sk/judikatura/r/ECLI:SK:KSTN:2012:3211010069.2 (dáta aktuálne k 12. 11. 2026). Záväzné je znenie zverejnené súdom.




